Lẹ́hìn ìgbà tí olúkúlùkù lọ sí ilé rẹ̀ tán, bàbá mi kó àwọn ohun àlùmọ́nì tí wọ́n fi ta á lọ́rẹ jọ, eléyìínì sì mú kí ó di olówó fún ọjọ́ pipẹ́. Bí kò bá sí olè tí ó jà á nígbà tí òun kúrò nínú Igbó Olódùmarè tí ó wá si ilé ni, owó náà ìbá pọ̀ tó bẹ́l tí irú àwa wọ̀n yí kò bá tí ṣiṣẹ́ kí á tóó máa jẹun. Nítorí mo fẹ́ kí o rántí pé bàbá mi ti lọ sí ilé-ìwé kí ó tóó di pá ó bẹ̀rẹ̀ ọdẹ-ṣíṣe, ọgbọ́n tí ó sì kọ́ ní ilé-ìwé ń ràn án lọ́wọ́ àti kó owó jọ. Ìdílé ọ̀mọ̀wé kò sí ní ipò tálákà, bí wọn kò ní owó ni òní, wọ́n ‘b bọ̀ wáá ní lọ́la. Lẹ́hìn eléyìí pàápàá, nígbà tí bàbá mi ṣìnà sí inú Igbó Olódùmarè  tí ó sí fi di pé ó pa Òjòlá-ìbínú tí í ṣe olórí ejò ayé gbogbo, bàbá mi tún rí àdó kan mú bọ̀ tí ó ń mú owó fún un. Ìwọ yóò máa gbọ́ nípa ìtàn eléyìínì níwájú.
Lehin igba ti olukuluku lo si ile re tan, baba mi ko awon ohun alumoni ti won fi ta a lore jo, eleyiini si mu ki o di olowo fun ojo pipe. Bi ko ba si ole ti o ja a nigba ti oun kuro ninu Igbo Olodumare ti o wa si ile ni, owo naa iba po to bel ti iru awa won yi ko ba ti sise ki a too maa jeun. Nitori mo fe ki o ranti pe baba mi ti lo si ile-iwe ki o too di pa o bere ode-sise, ogbon ti o si ko ni ile-iwe n ran an lowo ati ko owo jo. Idile omowe ko si ni ipo talaka, bi won ko ni owo ni oni, won ‘b bo waa ni lola. Lehin eleyii paapaa, nigba ti baba mi sina si inu Igbo Olodumare  ti o si fi di pe o pa Ojola-ibinu ti i se olori ejo aye gbogbo, baba mi tun ri ado kan mu bo ti o n mu owo fun un. Iwo yoo maa gbo nipa itan eleyiini niwaju.